**-Prijedlog-**

Na temelju članka 11. stavka 2. Zakona o poticanju razvoja malog gospodarstva ("Narodne novine" broj [29/02](http://www.zakon.hr/cms.htm?id=382), [63/07](http://www.zakon.hr/cms.htm?id=383), [53/12](http://www.zakon.hr/cms.htm?id=384) i [56/13](http://www.zakon.hr/cms.htm?id=385)), članka 4. i 10. Zakona o državnim potporama („Narodne novine“, broj 47/14 i 69/17) i članka 31. Statuta Općine Punat (“Službene novine Primorsko-goranske županije” broj 8/18, 10/19, 3/20 i 3/21) Općinsko vijeće Općine Punat na sjednici održanoj dana 2022. godine donosi

**PROGRAM MJERA SUBVENCIONIRANJA I POTICANJA RAZVOJA PODUZETNIŠTVA NA PODRUČJU OPĆINE PUNAT**

**I. OSNOVNE ODREDBE**

**Članak 1.**

Ovim Programom mjera poticanja razvoja poduzetništva na području Općine Punat (u daljnjem tekstu: Program), uređuju se svrha i ciljevi Programa, korisnici mjera, programske mjere, sredstva za realizaciju mjera te provedba mjera koje predstavljaju potporu male vrijednosti.

Provedba mjera koje predstavljaju potporu male vrijednosti obavlja se sukladno pravilima Uredbe Komisije (EU) br. 1407/2013. оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske Unije L 352/1).

**Članak 2.**

Svrha ovoga Programa je stvaranje povoljnog poduzetničkog okruženja za djelovanje poduzetnika, razvijanje poduzetničke klime i osiguranje preduvjeta za razvoj poduzetničkih sposobnosti na području Općine Punat (u daljnjem tekstu: Općina).

**Članak 3.**

Ciljevi ovoga Programa su poboljšanje uvjeta raspoloživosti financijskih resursa, korištenja poduzetničke prostorne i informativne infrastrukture za realizaciju poduzetničkih poduhvata, te jačanje konkurentnog nastupa poduzetnika na tržištu.

Ciljevi su nadalje ostvarivanje praktičnog obrazovanja i boljeg informiranja u poduzetništvu, rješavanje društvenih problema primjenom poduzetničkih načela, te podizanje razine poduzetničke kulture.

Ciljevi iz stavka 1. i 2. ovoga članka ostvaruju se primjenom mjera usmjerenih jačanju konkurentnosti poduzetnika, poticanja i novim oblicima obrazovanja i informiranja u poduzetništvu, razvoju financijskih mjera potpore poduzetništvu, razvoju poduzetničke infrastrukture, promicanju poduzetničke kulture na području Općine.

1. **KORISNICI MJERA IZ PROGRAMA**

**Članak 4.**

Korisnici mjera iz ovoga Programa su subjekti malog gospodarstva utvrđeni zakonom kojim se uređuje poticanje razvoja malog gospodarstva, odnosno pravne i fizičke osobe koje posluju i imaju registrirano sjedište odnosno prebivalište na području Općine Punat, što uključuje trgovačka društva, obrte te obiteljska poljoprivredna gospodarstva u sustavu poreza na dobit ili poreza na dohodak, izuzev trgovačkih društva kojima je Općina osnivač ili ima vlasnički udjel u temeljnom kapitalu (dalje u tekstu: Korisnici).

Iznimno od odredbe stavka 1. ovoga članka, korisnici pojedinih mjera mogu biti i gospodarski subjekti (neovisno o veličini, vlasničkoj strukturi te svom sjedištu odnosno prebivalištu), udruge i fizičke osobe ili drugi pravni oblici koji su kao korisnici pojedinih mjera utvrđeni ovim Programom.

**Članak 5.**

Korisnici mjera, koje sukladno zakonskim propisima predstavljaju potporu male vrijednosti, ne mogu biti gospodarski subjekti koji djeluju u sektorima koji su isključeni iz područja primjene Uredbe iz članka 1. stavka 2. ovoga Programa, i to:

* 1. potpore koje se dodjeljuju poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000 (1),
	2. potpore koje se dodjeljuju poduzetnicima koji djeluju u primarnoj proizvodnji poljoprivrednih proizvoda,
	3. potpore koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:
* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju navedeni poduzetnici,
* ako su potpore uvjetovane njihovim djelomičnim ili potpunim prenošenjem na primarne proizvođače,
	+ 1. potpore za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću,
		2. potpore koje se uvjetuju uporabom domaćih proizvoda umjesto uvezenih.

**III. PROGRAMSKE MJERE**

**Članak 6.**

Mjere iz Programa utvrđuju se kako slijedi:

|  |  |
| --- | --- |
| **Mjera 1** | **Subvencioniranje troškova poduzetnika početnika** |
| **Ciljevi** | Poticaj povećanju broja gospodarskih subjekata i gospodarskih aktivnosti |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine |
| **Provedba** | Sredstva se dodjeljuju za troškove pri pokretanju gospodarske aktivnosti za nabavu opreme, alata, inventara i zaštitnih sredstava, uređenje poslovnog prostora, izradu poslovnog plana, konzultantske usluge, potrebnu izobrazbu te izradu mrežne stranice i vizualnog identiteta tvrtke u visini od 75% od iznosa opravdanih troškova (bez PDV-a)Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 1.500,00 kuna, a najviši 37.500,00 kuna |
| **Izuzeće** | Troškovi za kupnju vozila L i M1 skupine, najma poslovnog prostora, troškovi osnivanja odnosno registracije i osnivački kapital za trgovačka društva nisu prihvatljivi.Ako prijavitelj ostvari subvenciju u okviru ove mjere, neće moći koristiti subvenciju za isti trošak po drugim mjerama subvencioniranja iz ovoga Programa |

|  |  |
| --- | --- |
| **Mjera 2** | **Subvencioniranje nabave i ugradnje strojeva i opreme** |
| **Ciljevi** | Poticanje proizvodnje, povećanje konkurentnosti proizvoda i usluga ulaganjem u nove tehnološki naprednije strojeve i opremu, poticanje razvojnog istraživanja te unapređenje tehnoloških postupaka u svrhu zaštite okoliša |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine |
| **Provedba** | Sredstva se dodjeljuju za troškove nabave i ugradnje opreme u visini od najviše 50% od iznosa opravdanih troškova (bez PDV-a). Najniži iznos bespovratnih sredstava koji se može dodijeliti pojedinom poduzetniku iznosi 1.500,00 kuna, a najviši 21.500,00 kuna |
| **Izuzeće** | Troškovi nabavke prijevoznih sredstava L i M1 skupine nisu prihvatljivi. |

|  |  |
| --- | --- |
| **Mjera 3** | **Subvencioniranje izvansezonskog rada ugostiteljskih objekata** |
| **Ciljevi** | Cilj ove mjere je subvencionirati rad ugostiteljskih objekata koji rade izvan sezone |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine |
| **Provedba** | Sredstva se dodjeljuju za subvencioniranje izvansezonskog rada ugostiteljskih objekata na području Općine Punat. Izvansezonski rad smatra se rad ugostiteljskog objekta u razdoblju od studenog do travnja (5 mjeseci) uz uvjet da ugostiteljski objekt u navedenom razdoblju mora biti otvoren najmanje 8 sati dnevno.Ugostiteljskom objektu iz skupine „Barovi“ mogu se dodijeliti bespovratna sredstva u iznosu 1.800,00 kuna po mjesecu izvansezonskog rada, odnosno najniži iznos bespovratnih sredstava ugostiteljskom objektu iz skupine „Barovi“ koji se po ovoj mjeri može dodijeliti pojedinom poduzetniku iznosi 1.875,00 kuna, a najviši 9.375,00 kunaUgostiteljskom objektu iz skupine „Restoran“ mogu se dodijeliti bespovratna sredstva u iznosu 3.750,00 kuna po mjesecu izvansezonskog rada, odnosno najniži iznos bespovratnih sredstava ugostiteljskom objektu iz skupine „Restorani“ koji se po ovoj mjeri može dodijeliti pojedinom poduzetniku iznosi 3.750,00 kuna, a najviši 18.750,00 kuna. |

|  |  |
| --- | --- |
| **Mjera 4** | **Subvencije za žene poduzetnice** |
| **Ciljevi** | Cilj mjere je poticanje osnivanja i razvoja poslovanja subjekata malog gospodarstva u većinskom vlasništvu žena. |
| **Korisnici** | Mjeru mogu zatražiti poslovni subjekti u kojima jedna ili više žena posjeduje najmanje 51% kapitala u društvu ili su žene registrirane vlasnice i čiju upravu vodi žena, a sa sjedištem odnosno prebivalištem na području Općine. |
| **Provedba** | Sredstva se dodjeljuju za troškove pri pokretanju gospodarske aktivnosti za nabavu opreme, alata, inventara i zaštitnih sredstava, uređenje poslovnog prostora, izradu poslovnog plana, konzultantske usluge, potrebnu izobrazbu te izradu mrežne stranice i vizualnog identiteta tvrtke u visini od 85% od iznosa opravdanih troškova (bez PDV-a)Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 1.500,00 kuna, a najviši 37.500,00 kuna. |

|  |  |
| --- | --- |
| **Mjera 5** | **Subvencioniranje troškova izrade projektnih prijedloga za sufinanciranje iz fondova Europske unije** |
| **Ciljevi** | Cilj ove mjere je povećati broj prijava projekata za financiranje iz fondova EU od strane subjekata malog gospodarstva |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine |
| **Provedba** | Sufinanciraju se troškovi izrade pripremne dokumentacije za prijavu na natječaj fondova Europske unije u visini od 60% od iznosa opravdanih troškova (bez PDV-a), te obuhvaćaju: trošak izrade poslovnog plana, trošak izrade elaborata zaštite okoliša, troškove projektno-tehničke dokumentacije (arhitektonski elaborati, geodetski elaborati, procjene opasnosti i sl.), troškove konzultantskih usluga za pripremu natječajne dokumentacije.Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 1.500,00 kuna, a najviši 30.000,00 kuna |

|  |  |
| --- | --- |
| **Mjera 6** | **Subvencioniranje troškova stručnog osposobljavanja i usavršavanja zaposlenika** |
| **Ciljevi** | Poticaj poduzetnicima za usavršavanje zaposlenika radi postizanja konkurentne prednosti i zadržavanje stručne osposobljenosti zaposlenika |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine |
| **Provedba** | Sredstva se dodjeljuju za troškove stručnog osposobljavanja i usavršavanja zaposlenika subjekata malog gospodarstva kroz formalne i neformalne oblike osposobljavanja (tečajevi, seminari, savjetovanja, radionice) kojima se osigurava kontinuirano podizanje stručnih znanja zaposlenika od značaja za obavljanje poslova njihova radnog mjesta u visini od 50% od iznosa opravdanih troškova (bez PDV-a)Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 1.000,00 kuna, a najviši 7.500,00 kuna |
| **Izuzeće** | Troškovi nastali u okviru formalnog obrazovanja (u nekoj obrazovnoj ustanovi prema definiranom nastavnom planu i programu) kojima se stječu srednjoškolska ili akademska zvanja nisu prihvatljivi.Neprihvatljivim se troškovima smatraju i sljedeći troškovi: troškovi sudjelovanja na skupovima i kongresima, troškovi putovanja te troškovi nabave stručne literature koja nije povezana sa sufinanciranim stručnim osposobljavanjem ili usavršavanjem. |

|  |  |
| --- | --- |
| **Mjera 7** | **Subvencioniranje uvođenja IT sustava i aplikacija u poslovanje** |
| **Ciljevi** | Poticaj poduzetnicima na uvođenje informacijskih sustava i aplikacija u procese odlučivanja, upravljanja i promocije te informatizaciju poslovnih procesa koji dovode do povećanja efikasnosti u poslovanju (marketing informacijski sustav, *FLEET management*, *Business inteligence* sustavi, poslovni softveri, dizajn i izrada mrežnih stranica te sve vrste web i mobilnih aplikacija). |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine |
| **Provedba** | Sredstva se dodjeljuju za troškove uvođenja informacijskih sustava i aplikacija te informatizaciju poslovnih procesa u visini od najviše 50% od iznosa opravdanih troškova (bez PDV-a)U opravdane troškove ulaze i troškovi nabave elektroničke i informatičke opreme koja čini cjelinu sa softverskim rješenjima kako je opisano u ciljevima mjereNajniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 2.000,00 kuna, a najviši 21.500,00 kuna |
| **Izuzeće** | Troškovi nabavke samo hardverskih komponenti elektroničkih uređaja, održavanja i/ili hostinga te troškovi komunikacijske opreme (pametni telefoni, pametni satovi, *smart* home) i multimedije (tv uređaji, *media player-i*, prijenosna multimedija) nisu prihvatljivi. |

|  |  |
| --- | --- |
| **Mjera 8** | **Subvencioniranje izgradnje brenda proizvoda i/ili usluga** |
| **Ciljevi** | Povećanje prepoznatljivosti i atraktivnosti proizvoda i/ili usluga, odnosno povećanje njihove vrijednosti na tržištu. |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine |
| **Provedba** | Sredstva se dodjeljuju za troškove definiranja vizualnog identiteta (logotipa, naziva i tipografije), kreiranja strategije razvoja novoga brenda ili izmjene postojećega i s tim u vezi provedba medijske kampanje u visini od najviše 50% od iznosa opravdanih troškova (bez PDV-a)Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 1.500,00 kuna, a najviši 15.000,00 kuna |

|  |  |
| --- | --- |
| **Mjera 9** | **Subvencioniranje certificiranja proizvoda i procesa** |
| **Ciljevi** | Stvaranje povoljnijih uvjeta za uvođenje sustava upravljanja kvalitetom, okolišem i energijom, certificiranje sukladnosti proizvoda i usluga prema međunarodno priznatim standardima i normama |
| **Korisnici** | Subjekti malog gospodarstva koji su u cijelosti u privatnom vlasništvu, sa sjedištem odnosno prebivalištem na području Općine |
| **Provedba** | Sredstva se dodjeljuju za troškove uvođenja i implementacije sustava upravljanja kvalitetom, okolišem i energijom kao i postupka recertifikacije u visini od najviše 50% od iznosa opravdanih troškova (bez PDV-a)Najniži iznos bespovratnih sredstava koji se po ovoj mjeri može dodijeliti pojedinom poduzetniku iznosi 1.500,00 kuna, a najviši 15.000,00 kuna |

**V. SREDSTVA ZA PROVEDBU MJERA IZ PROGRAMA**

**Članak 7.**

Sredstava za provedbu mjera iz ovoga Programa osiguravaju se u Proračunu Općine Punat.

Visinu sredstava koja su namijenjena za provedbu pojedine mjere iz ovoga Programa utvrđuje općinski načelnik (dalje u tekstu: Načelnik) javnim pozivom.

 Nepovratne subvencije neće se dodijeliti korisnicima:

* nad kojima je otvoren stečajni postupak ili predstečajna nagodba, koji se nalazi u postupku likvidacije te onima koji su obustavili poslovnu djelatnost,
* koji imaju dospjeli dug s osnova poreza i doprinosa za mirovinsko i zdravstveno osiguranje, osim ako im je sukladno posebnim propisima odobrena odgoda plaćanja navedenih obaveza.

**VI. PROVEDBA MJERA IZ PROGRAMA KOJE PREDSTAVLJAJU POTPORU MALE VRIJEDNOST**

**Članak 8.**

Za provedbu mjera iz ovoga Programa, koje sukladno zakonu predstavljaju potporu male vrijednosti, Načelnik raspisuje javni poziv.

Javni poziv objavljuje se na web stranici i oglasnoj ploči Općine, a obavijest o objavljenom javnom pozivu i u dnevnom tisku.

Javnim pozivom iz stavka 2. ovoga članka utvrđuje se trajanje javnog poziva, način podnošenja prijava te uvjeti, administrativni i kvalitativni kriteriji za dodjelu potpora male vrijednosti. Pri određivanju kvalitativnih kriterija ocjenjivanja dostavljenih prijava posebno će se uzeti u obzir sukladnost ciljevima utvrđenim strateškim razvojnim dokumentima i utjecaj na zapošljavanje i povećanje konkurentnosti gospodarstva.

Dopuštenost potpore male vrijednosti ocjenjuje Jedinstveni upravni odjel temeljem kriterija iz javnog poziva.

Na osnovu provedenog javnog poziva iz stavka 2. ovoga članka i ocjene dopuštenosti potpore iz stavka 4. ovoga članka, Načelnik na prijedlog Povjerenstva za ocjenu pristiglih zahtjeva iz Programa dodjeljuje potporu male vrijednosti.

Povjerenstvo za ocjenu pristiglih zahtjeva iz Programa ima 3 člana koje imenuje Načelnik.

S korisnikom koji na temelju odluke Načelnika ostvari pravo na dodjelu potpore male vrijednosti, sklopit će se Ugovor o dodjeli bespovratnih sredstava.

 **Članak 9.**

U slučaju većeg interesa poduzetnika za dodjelu potpore u okviru određenih mjera Načelnik će omogućiti dodjelu potpora u većem ukupnom iznosu po pojedinoj mjeri, uz istovremeno smanjenje drugih mjera za koje postoji manji interes, a sve u skladu s ukupnim planiranim proračunskim sredstvima za poticanje poduzetništva u tekućoj godini.

**Članak 10.**

Korisnik potpore dužan je omogućiti Općini kontrolu namjenskog utroška dobivene potpore.

Ukoliko se ustanovi da je Korisnik nenamjenski koristio dobivenu potporu ili je priložio neistinitu dokumentaciju ili prijavio stanje u zahtjevu i dokumentaciji koje ne odgovara njegovom stvarnom stanju, obvezan je dobivena sredstva vratiti u Proračun Općine.

**VII. PRIJELAZNE I ZAVRŠNE ODREDBE**

**Članak 11.**

Ovaj Program objavit će se u „Službenim novinama Primorsko-goranske županije“, a stupa na snagu 1. siječnja 2023. godine.